text: अहमदाबाद. गुजरात विधानसभा चुनाव में चुनाव आयोग ने भारतीय जनता पार्टी के विज्ञापन में पप्पू शब्द पर रोक लगा दी है आयोग ने इसे अपमानजनक बताया. बीजेपी इस नाम के जरिए कांग्रेस उपाध्यक्ष पर निशाना साधती रही है साथ ही सोशल मीडिया पर राहुल पर फब्ती कसने के लिए पप्पू शब्द का इस्तेमाल किया जाता है. गुजरात के मुख्य निर्वाचन अधिकारी ने पिछले महीने पार्टी द्वारा सौंपी गई प्रचार सामग्री में इस शब्द पर आपत्ति जताई है. हालांकि भारतीय जनता पार्टी ने सफाई में कहा है कि विज्ञापन में किसी व्यक्ति विशेष का नाम नहीं लिया गया.